Kaduna (joki)

Kaduna on Nigerin sivujoki Nigeriassa. Sen pituus on 550 kilometriä ja valuma-alueen laajuus 65 500 neliökilometriä.

Krokotiileista nimensä saanut joki virtaa Josin ylängöltä luoteeseen ja kääntyy Kadunan kaupungin luona lounaaseen ja sitten etelään. Se laskee Nigeriin Pategin kaupungin luona. Joen vesimäärä vaihtelee suuresti vuodenaikojen mukaan. Keskimääräinen virtaus on 600 kuutiometriä sekunnissa.

Kadunajoen tulvatasangoilla viljellään riisiä ja sokeriruokoa. Joella harjoitetaan kalastusta ja se on liikennöintikelpoinen Zungeruun saakka heinäkuusta lokakuuhun.

Lähteet

Nigerian joet
Nigerin vesistö